О П Р Е Д Е Л Е Н И Е

гр. ЛЕВСКИ, _03.06._ 2008 г.

В ИМЕТО НА НАРОДА

Левченски районен съд в ЗАКРИТО съдебно заседание на _03.06._ 2008 г. в състав:

	                               Председател:    _СТОЙКА МАНОЛОВА_
			       Съдебни заседатели: 
	
при участието на секретаря __ и прокурора __, като разгледа докладваното от съдия Манолова ч. н. дело № _20074410200171_ по описа  за _2007_ год., за да се произнесе, взе предвид следното:

	Производството е по реда на чл. 165 ал.1 от ЗЗ във вр. с чл. 306 ал.1 т.4 от НПК.
	В РС Левски е постъпило искане от Национално бюро за правна помощ за присъждане на направените разноски за назначения по делото служебен защитник.
	Към искането е приложено решение № ПЛ 1076/15.08.2007 г., с което на основание представен отчет за извършена правна помощ от адвокат Ю.М. на лицето Б.С. по ч.н.д.20074410200171 по описа на РС Левски и становище от адвокатския съвет, на адвоката е определено да се изплати възнаграждение в размер на 120 лв.
	В РС Левски е образувано ч.н.д. 20074410200171, с което РП Левски е направила искане за откриване на процедура за задължително настаняване и лечение по смисъла на ЗЗ на Б.С. от с. С..
По делото за служебен защитник е бил назначен определения от ПАК Плевен адв. М., тъй като съобразно разпоредбата на чл. 158 ал.3 от Закона за здравето, участието на защитник в това производство е задължително.
С решение №47/26.04.2007 г., постановено по ч.н.д.171/2007 г. по описа на РС Левски, Б.С. е бил настанен на задължително лечение при стационарен режим в ДПБ Ловеч за срок от три месеца.
Решението не е обжалвано и е влязло в сила на 03.05.2007 г. 
Съгласно разпоредбата на чл. 165 от ЗЗ, доколкото в раздела „Задължително настаняване и лечение” от същия закон не се съдържат специални правила, се прилагат разпоредбите на НПК. 
Съобразно императивната разпоредба на чл. 189, ал.3 от НПК, когато подсъдимият бъде признат за виновен, съдът го осъжда да заплати разноските по делото, вкл. разноските за служебно назначения защитник. 
Предвид гореизложеното, следва Б.С. да бъде осъден да заплати в полза на НБПП гр.София сумата от 120 лева, представляваща възнаграждение за предоставената му правна помощ по ч.н.д. 20074410200171.
 Предвид гореизложеното, съдът

О П Р Е Д Е Л И:

На основание чл. 165 ал.1 от ЗЗ във вр. 306, ал.1, т.4 от НПК ОСЪЖДА Б.С. от с.С., обл. П., с ЕГН **********, да заплати в полза на НБПП гр.София сумата от СТО И ДВАДЕСЕТ ЛЕВА, представляваща възнаграждение за предоставената му правна помощ, определена с решение на НБПП гр.София, с № ПЛ – 1076/15.08.2007 г.
ОПРЕДЕЛЕНИЕТО на съда подлежи на жалба и протест пред ПОС в 7-дневен срок, от съобщението до Б. С., че е изготвено.

                             ПРЕДСЕДАТЕЛ: